
РЕШЕНИЕ

№ 78 / 15.07.2011 г.

ПРОТОКОЛ № 9 / 15.07.2011 г.


ОТНОСНО: Възстановяване на земеделска земя в землище с. Буйновци


Постъпило е искане от Общинска служба „Земеделие” гр. Елена по чл. 45ж, ал.1 от ППЗСПЗЗ за възстановяване на земеделски имот в размер на 0.593 дка в землище с. Буйновци, към което е приложено Съдебно решение № 102 / 10.01.2011 г. на Районен съд гр. Елена. В ОСЗ гр. Елена е подадено Заявление на основание Съдебно решение № 102 / 10.01.2011 г. на Районен съд гр. Елена от Марияна Стефанова Цончева за възстановяване на имот № 015023 в землището на с. Буйновци с площ от 0.593 дка.
 Съгласно § 27, ал. 2, т.2 от Преходните и заключителни разпоредби към Закона за изменение и допълнение на Закона за собствеността и ползването на земеделски земи – общинските съвети предоставят земи от общинския поземлен фонд при едно от следните условия: изпълнение на съдебни решения за признато право на собственост.
Във връзка с гореизложеното и на основание чл.21, ал.1, т.8 и т.23 от ЗМСМА, чл. 45ж, ал.2 от ППЗСПЗЗ, §27, ал.2, т.2 от ПЗР към ЗИД на ЗСПЗЗ и Съдебно решение №102/10.01.2011 г., ОБЩИНСКИ СЪВЕТ – ЕЛЕНА 


РЕШИ:

1. Дава съгласие да бъде възстановена земеделска земя в размер на 0.593 дка в землището на с. Буйновци, представляваща имот № 015023 на Марияна Стефанова Цончева.

